10. ΝΟΜΟΣ υπ' αριθ. 1295 της 4/7 Οκτ 1982 (ΦΕΚ Α΄ 126) Περί Εθνοφυλακής Σκοπός-Οργάνωση-Αποστολή Εθνοφυλακής Άρθρ.1.-1.Για την ενίσχυση και υποβοήθηση στην ειρήνη, στην επιστράτευση (γενική, μερική) και στον πόλεμο των Ενόπλων Δυνάμεων στην εκπλήρωση της αποστολής των, συγκροτείται από τον καιρό της ειρήνης η Εθνοφυλακή σαν οργανική Ένοπλη Δύναμη του Στρατού Ξηράς. 2.Η Εθνοφυλακή οργανώνεται σε Μονάδες Τύπου "Α" (συνόρων-νησιών) με επάνδρωση 97% και Μονάδες Τύπου "Β" (εσωτερικού) με επάνδρωση 10-30% από την προβλεπόμενη στον πόλεμο σύνθεση, οι οποίες χαρακτηρίζονται ως Ειδικές Στρατιωτικές. Οι Μονάδες Εθνοφυλακής είναι βασικά στατικές, των οποίων τα όρια ευθύνης κατ' αρχήν πρέπει να συμπίπτουν με τα όρια της διοικητικής διαιρέσεως της χώρας. Για τη συγκρότηση και οργάνωση των Μονάδων Εθνοφυλακής εφαρμόζεται η διαδικασία, που ισχύει κάθε φορά για τη συγκρότηση και οργάνωση των Μονάδων του Ενεργού Στρατού. Με βάση την ανωτέρω διαδικασία καθορίζεται για κάθε Μονάδα Εθνοφυλακής ο Πίνακας Οργανώσεως και Υλικού (ΠΟΥ). 3.Αποστολή της Εθνοφυλακής είναι: α.Η συμβολή στην Άμυνα της χώρας και η ενίσχυση και υποβοήθηση των Ενόπλων Δυνάμεων στην εκπλήρωση της αποστολής των. β.Η συμβολή στην παθητική άμυνα και αντιμετώπιση έκτακτων αναγκών (πυρκαγιές, θεομηνίες, σεισμοί κλπ.). γ.Η υποβοήθηση του έργου του Στρατού σε περίπτωση μερικής ή γενικής επιστρατεύσεως. 4.Οι επί μέρους αποστολές της Εθνοφυλακής καθορίζονται με λεπτομέρειες στα σχέδια επιχειρήσεων. 5.Οι Εθνοφύλακες χρησιμοποιούνται στις αποστολές που καθορίζονται παραπάνω, με την προϋπόθεση ότι ο τόπος εκτελέσεως της υπηρεσίας βρίσκεται μέσα σε λογική απόσταση από τον τόπο διαμονής των. Κατεξαίρεση στην επιστράτευση (γενική, μερική) και στον πόλεμο είναι δυνατό να χρησιμοποιηθούν και εκτός περιοχής των, για όσο χρόνο κρίνεται αναγκαίο, με διαταγή του οικείου Σχηματισμού. 6.Η υπαγωγή των Μονάδων Εθνοφυλακής καθορίζεται με τον Πίνακα Οργανώσεως και Υλικού αυτών. Η επιχειρησιακή υπαγωγή ρυθμίζεται με τα ισχύοντα σχέδια. Επάνδρωση Εθνοφυλακής- Εκπαίδευση  Προσωπικού Άρθρ.9.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. Άρθρ.2.-1.Οι μονάδες Εθνοφυλακής επανδρώνονται με: α.Προσωπικό από τον Ενεργό Στρατό. β.Προσωπικό από την εφεδρεία των τριών Κλάδων των Ενόπλων Δυνάμεων, εφόσον δεν υπηρετεί και από προσωπικό που δεν έχει εκπληρώσει τις στρατιωτικές του υποχρεώσεις. 2.Στις Μονάδες Εθνοφυλακής για την κάλυψη ειδικών αναγκών προσλαμβάνεται και υπηρετεί προσωπικό με ειδικές γνώσεις, που αμείβεται όπως καθορίζει η ισχύουσα Νομοθεσία. 3.Το αναγκαίο προσωπικό και υλικό για την επάνδρωση και τον εξοπλισμό των Μονάδων Εθνοφυλακής προβλέπεται στους Πίνακες Οργανώσεως και Υλικού (ΠΟΥ) αυτών. 4.Το προσωπικό του Ενεργού Στρατού τοποθετείται στις Μονάδες Εθνοφυλακής με διαταγές του Γενικού Επιτελείου Στρατού. "5.Το προσωπικό που καλείται να υπηρετήσει στην Εθνοφυλακή πρέπει να έχει συμπληρώσει το 18ο έτος της ηλικίας του και να μην έχει υπερβεί το 50ό. Κατεξαίρεση είναι δυνατό, με απόφαση του Υπουργού Εθνικής Άμυνας, να κληθεί προσωπικό ηλικίας 51-60 ετών, όταν στην περιοχή των Μονάδων Εθνοφυλακής των παραμεθορίων περιοχών δεν υπάρχει αρκετό προσωπικό προς στράτευση από τις άλλες προβλεπόμενες ηλικίες". Η παρ. 5 αντικαταστάθηκε ως άνω από το άρθρ. 7 Νόμ. 1407/1983 (ΦΕΚ Α΄ 185) Τόμ. σελ. 190,08. 6.Οι καλούμενοι να υπηρετήσουν στην Εθνοφυλακή παραμένουν στην υπηρεσία το λιγώτερο ένα χρόνο. Αυτοί αντικαθίστανται περιοδικά ανάλογα με τις ανάγκες και τις δυνατότητες κάθε περιοχής. Το ανώτατο όριο για συνεχή υπηρεσία αυτών ορίζεται από τη Στρατιωτική Υπηρεσία και εξαρτάται από το υπάρχον δυναμικό προς στράτευση κατά περιοχή. Οι λεπτομέρειες για τα αντικείμενα αυτά καθορίζονται στον Κανονισμό "περί Εθνοφυλακής". 7.Οι καλούμενοι προς κατάταξη στην Εθνοφυλακή πρέπει να κρίνονται κατάλληλοι, από υγειονομικής πλευράς εξεταζόμενοι και κατά τα οριζόμενα από τον Κανονισμό "περί Εθνοφυλακής" . 8.Για την επάνδρωση των Μονάδων Εθνοφυλακής καλείται προσωπικό, που διαμένει στην περιοχή, με διαταγή του Υπουργού Εθνικής Άμυνας. 9.Οι Έφεδροι κατατάσσονται με το βαθμό που είχαν αποκτήσει στις Ένοπλες Δυνάμεις κατά το χρόνο υπηρεσίας τους σε αυτές. Αυτοί που δεν έχουν υπηρετήσει στις Ένοπλες Δυνάμεις, μετά από στοιχειώδη εκπαίδευση δίνουν τον καθιερωμένο όρκο του οπλίτη. Λοιπές λεπτομέρειες καθορίζονται στον Κανονισμό "περί Εθνοφυλακής". (Αντί για τη σελ. 1091(α)  Σελ. 1091(β) Τεύχος ΣΤ33 – Σελ. 93 Ειδικοί Στρατιωτικοί Οργανισμοί 36.Μ.ο.9-10 10.Το προσωπικό των Μονάδων Εθνοφυλακής εκπαιδεύεται, όπως ο Κανονισμός περί Εθνοφυλακής και οι Διαταγές του Γενικού Επιτελείου Στρατού καθορίζουν. 11.Με απόφαση του Υπουργού Εθνικής Άμυνας είναι δυνατό να εξαιρεθούν από την πρόσκληση στην Εθνοφυλακή ειδικές κατηγορίες πολιτών, οι οποίες προσφέρουν κοινωνικό έργο ή απασχολούνται σε ζωτικές εργασίες και αυτοί που δεν υποχρεώνονται να στρατευθούν, όπως καθορίζουν οι διατάξεις του Ν.Δ.720/1970 "περί Στρατολογίας". Εθνοφύλακες ως Στρατιωτικοί σε ενέργεια Άρθρ.3.-1.Οι καλούμενοι να υπηρετήσουν στην Εθνοφυλακή οπλίτες ονομάζονται Εθνοφύλακες. 2.Με διαταγή του Υπουργού Εθνικής Άμυνας Γενικού Επιτελείου Στρατού, καθορίζεται το διακριτικό σήμα των Εθνοφυλάκων στην υπηρεσία. 3.Οι Εθνοφύλακες θεωρούνται στρατιωτικοί σε ενέργεια και υπάγονται στους στρατιωτικούς νόμους και κανονισμούς, μόνο κατά το χρόνο που εκτελούν διατεταγμένη υπηρεσία. Θεωρούνται ότι εκτελούν διατεταγμένη υπηρεσία, αυτοί στους οποίους έχει ανατεθεί η εκτέλεση αποστολής ή υπηρεσίας και για όσο χρονικό διάστημα διαρκεί η εκτέλεση της αποστολής ή της υπηρεσίας τους αυτής. Χρόνος στρατιωτικής υπηρεσίας Άρθρ.4.-Για το χρόνο υπηρεσίας τους οι Εθνοφύλακες υπάγονται στις ισχύουσες γι' αυτούς διατάξεις του Ν.Δ. 720/1970 "περί Στρατολογίας". Καθήκοντα -Υποχρέωσεις Εθνοφυλάκων Άρθρ.5.-1.Οι Εθνοφύλακες υπάγονται στις προβλεπόμενες από τους στρατιωτικούς κανονισμούς και νόμους διατάξεις και οφείλουν να συμμορφώνονται με τις διαταγές των προϊσταμένων τους σε ό,τι αφορά στην εκτέλεση της αποστολής και υπηρεσίας. 2.Η χρησιμοποίηση από τους Εθνοφύλακες των μέσων και υλικών της υπηρεσίας για σκοπούς μη υπηρεσιακούς απαγορεύεται. Οι αδικαιολόγητες φθορές στα υλικά αυτά της υπηρεσίας, οι οποίες γίνονται από κακή χρήση ή πλημμελή συντήρηση, καταλογίζονται στους υπεύθυνους. 3.Αυτοί που στρατεύονται και υπηρετούν στην Εθνοφυλακή δεν εξαιρούνται από τις προσκλήσεις (ατομικές ή γενικές) προς κατάταξη στις Ένοπλες Δυνάμεις. Σελ. 1092(β) Τεύχος ΣΤ33 – Σελ. 94 Προβλεπόμενες κυρώσεις - Διαδικασία  επιβολής ποινών Άρθρ.6.-1.Όσοι, καλούμενοι προς κατάταξη στην Εθνοφυλακή, βραδύνουν να προσέλθουν ή δεν προσέρχονται καθόλου ή αρνούνται να παραλάβουν την ατομική πρόσκληση, κηρύσσονται ανυπότακτοι κατά τα ειδικώτερα από το Ν.Δ. 720/1970 "περί Στρατολογίας" οριζόμενα. Σε καιρό πολέμου ή επιστρατεύσεως (γενικής ή μερικής) κάθε νομίμως καλούμενος προς κατάταξη στην Εθνοφυλακή θεωρείται στρατιωτικός όσον αφορά μόνον στο έγκλημα της ανυποταξίας από την 1η ημέρα της προθεσμίας προς κατάταξη. 2.Σε περίπτωση που οι Εθνοφύλακες δεν προσέρχονται σε τακτή προθεσμία προς κατάταξη, εκτιμώνται από το Υπουργείο Εθνικής Άμυνας οι λόγοι ανωτέρας βίας, απόλυτης αδυναμίας και τα ανυπέρβλητα εμπόδια, σύμφωνα με τις διατάξεις του Ν.Δ. 720/1970 "περί Στρατολογίας". Δικαιώματα Εθνοφυλάκων Άρθρ.7.-1.Οι Εθνοφύλακες δεν δικαιούνται από το Δημόσιο αποδοχές, διατροφή, ιματισμό και υπόδηση. 2.Στους χρησιμοποιούμενους σε τακτικές ή ειδικές αποστολές δύναται με απόφαση του Υπουργού Εθνικής Άμυνας να χορηγούνται αποδοχές, τροφή, ιματισμός και υπόδηση. 3.Οι Εθνοφύλακες, που εκτελούν αποστολή ή υπηρεσία και για όσο χρόνο διαρκεί αυτή, δικαιούνται προσωπική υγειονομική περίθαλψη, εάν ασθένησαν ή έπαθαν κατά τη διάρκεια της υπηρεσίας τους και ένεκα αυτής. Η έκταση και το είδος της προσωπικής υγειονομικής περιθάλψεως που παρέχεται διέπεται από τις διατάξεις που ισχύουν κάθε φορά για την υγειονομική περίθαλψη των Εφέδρων και Κληρωτών οπλιτών. 36.Μ.ο.10 Ειδικοί Στρατιωτικοί Οργανισμοί 4.Για τους Εθνοφύλακες, οι οποίοι κατά το χρόνο της στην προηγούμενη παράγραφο του άρθρου τούτου υπηρεσίας των φονεύονται, αποθνήσκουν, αιχμαλωτίζονται, εξαφανίζονται ή καθίστανται ανάπηροι, παρέχονται τα προβλεπόμενα από το Ν.Δ. 720/1970 "περί Στρατολογίας" ευεργετήματα καθώς και το δικαίωμα συντάξεως, σύμφωνα με τις σχετικές διατάξεις που ισχύουν για τους Στρατιωτικούς των Ενόπλων Δυνάμεων. 5.Στους Εθνοφύλακες απονέμονται ηθικές αμοιβές, όπως προβλέπονται από τις ειδικές διατάξεις των στρατιωτικών κανονισμών. Ειδικό αναμνηστικό Δίπλωμα ή Μετάλλιο είναι δυνατό να απονεμηθεί μετά από απόφαση του Υπουργού Εθνικής Άμυνας. Τελικές διατάξεις Άρθρ.8.-1.Οι λεπτομέρειες για την εφαρμογή του παρόντος νόμου καθορίζονται στον Κανονισμό "περί Εθνοφυλακής", ο οποίος κυρώνεται από τον Υπουργό Εθνικής Άμυνας. Μέχρι την έκδοση αυτού τυχόν ανακύπτοντα ζητήματα ρυθμίζονται δια Διαταγών του Γενικού Επιτελείου Στρατού. 2.Οι υπηρετήσαντες στα Τάγματα Εθνοφυλακής Αμύνης (ΤΕΑ) και τάγματα Εθνοφυλακής (ΤΕ) κατά τις διατάξεις του καταργούμενου Ν.Δ. 485/1970 θεωρείται ότι υπηρέτησαν στις Μονάδες Εθνοφυλακής που διέπονται από τον παρόντα νόμο. 5.Σε ορισμένες ειδικές περιπτώσεις και με απόφαση του Υπουργού Εθνικής Άμυνας δύναται Μονάδες Εθνοφυλακής να αφοπλίζονται  4.Το Ν.Δ/μα 485/1970 "περί Εθνοφυλακής", καθώς και κάθε άλλη διάταξη νόμου που ρύθμιζε με άλλο τρόπο θέματα Εθνοφυλακής, που ρυθμίζονται με τον παρόντα νόμο, καταργούνται. Έναρξη Ισχύος 